
     О Б Щ И Н С К И   С Ъ В Е Т  -  П А З А Р Д Ж И К
Р Е Ш Е Н И Е

№183
от 27 юли 2023 година, взето с Протокол №8
ОТНОСНО: Приемане на механизъм за разпределение на субсидии между дружествата, изпълняващи превози по вътрешноградски линии от транспортните схеми на Община Пазарджик.
В изпълнение на разпоредбите на Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите, Общинският съвет, след като обсъди предложението на Кмета на Община Пазарджик Тодор Попов и на основание чл. 21, ал. 2 от ЗМСМА и чл. 57, ал. 1 и ал.2 от Наредба за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите,
Р Е Ш И:

1. Приема механизъм за разпределение на субсидии между дружествата, изпълняващи превози и линии от транспортните схеми на Община Пазарджик, с които има сключени договори за превоз, при следните показатели:


- Подлежащ на субсидиране пробег, приведен на база на пътнико-вместимост – 30%;

- Реализирана загуба в резултат от изпълнение на задължението за извършване на обществена услуга – 30%;

- Равнище на превозната цена – 5%;

- Експлоатационни условия – 20%;

- Екологично въздействие върху околната среда – 15%.

2. Субсидии за пътнически превози се предоставят на превозвачите до размер, който не превишава сумата, съответстваща на нетния финансов ефект.

3. Когато превозвачите дължат суми за неустойки или обезщетения по сключените с Общината договори за обществен превоз на пътници, дължимите суми се превеждат в съответствие с предвиденото в договорите.

